Manuel Fernández de la Cera

Manuel Fernández de la Cera , que los sos artículos periodísticos pueden apaecer roblaos como M. Campa o Manolo de la Campa, ye un políticu asturianu. Llicenciáu en filosofía y lletres, y en ciencies de la información pola Universidá Complutense de Madrid.Manuel Fernández de La Cera. Conceyu de Tinéu. Anguaño, ye'l Presidente del Conseyu de Comunidaes Asturianes.Conseyu de Comunidaes Asturianes. Conseyu de Comunidaes Asturianes.

Foi catedráticu de Bachilleratu caderalgu de bachilleratu nos institutos de Xixón y Ḷḷuarca y darréu Decanu del Colexu Oficial de Doctores y Llicenciaos de Filosofía y Lletres.

Foi collaborador asiduo de diversos medios de comunicación social, escribiendo especialmente artículos rellacionaos cola vida cultural asturiana. Dichos artículos apaecieron roblaos, davezu, como M. Campa o Manolo de la Campa.

Empecipióse políticamente nel Partíu Socialista Popular (PSP), dirixíu pol profesor Tierno Galván y que más tarde s'integró nel Partíu Socialista Obreru Español (PSOE). Tres les eleiciones autonómiques de 1983, foi llamáu, pol entós Presidente del Principáu d'Asturies, Pedro de Silva, pa formar parte del so gobierno como conseyeru d'Educación, Cultura y Deportes.Conseyos de Gobiernu del Principáu d'Asturies dende 1982. Xunta Xeneral del Principáu d'Asturies. 

La so xestión en redol a la política llingüística respectu al asturianu llévolu a caltener diversos enfrentamientos: colos asturianistes, firmes defensores de la oficialidá, que consideraben les sos polítiques insuficientes; y colos detractores d'esti movimientu, que consideraben que les polítiques llevaes a cabu per Cultura faíen demasiaes concesiones a los asturianistes y poníen en peligru'l español. Finalmente, foi sustituyíu'l 9 de xineru de 1990 por Jorge Esteban Fernández Bustillo, tres la remodelación efectuada por Pedro de Silva.

 Referencies 

 Enllaces esternos 

.

Categoría:Políticos y polítiques d'Asturies
Categoría:Políticos y polítiques del Partíu Socialista Obreru Español
Categoría:Políticos y polítiques del Partíu Socialista Popular
Categoría:Conseyeros y conseyeres del Principáu d'Asturies
Categoría:Persones de Tinéu